Ügyiratszám: HSZ/35782/2020. Látta: ……………………………….

Szilágyiné Pál Gyöngyi

városfejlesztési csoport részéről

##### Jegyzőkönyv

**Hajdúszoboszló Város Önkormányzatának**

*Városfejlesztési és Műszaki Bizottsága 2020.09.22 - én 14.00órakor kezdődő üléséről*

**Készült:** Hajdúszoboszló Város Önkormányzata Városfejlesztési és Műszaki Bizottsága (továbbiakban: VMB) 2020. szeptember 22 - én 14.00 órakor kezdődött nyilvános üléséről

**Jelen vannak** **a csatolt jelenléti ív szerinti bizottsági tagok:** Harsányi István, Mester József, Veres József, Jászay Pál

**Hajdúszoboszlói Polgármesteri Hivatal részéről**: Lőrincz László, Szilágyiné Pál Gyöngyi, Szabóné Szabó Mária, Tokai – Kiss Gábor,

**Meghívottak:** Dr. Kovács Gergely alpolgármester, Nagy László –Volánbusz Zrt részéről

**Jegyzőkönyvvezető:** Molnár Edit

Harsányi István/VMB elnök: Köszönti a Bizottság tagjait, alpolgármester urat, a hivatal munkatársait, vendégeinket. Megállapítja, hogy a Bizottság határozatképes, az 5 bizottsági tag közül 4 tag jelent meg az ülésen.

Aki, a napirendi javaslatokat elfogadja, kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az alábbi napirendi javaslatokat, és a következő határozatot hozta:

**61/2020. (IX.22.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága a 2020. szeptember 24 - ei ülésének napirendjét a következők szerint határozza meg:**

**NAPIRENDI PONTOK:**

**A Képviselő - testület 2020. szeptember 24 - i ülés anyagának véleményezése:**

1. Előterjesztés a helyi menetrendszerinti autóbusz-közlekedés 2020.01.01-2020.06.30 közötti időszakban végzett működéséről. (3.sz. Képviselő – testületi napirendi javaslat)

Előadó: városfejlesztési irodavezető-helyettes

1. Beszámoló Hajdúszoboszló város 2020. évi költségvetése első féléves végrehajtásáról. (4.sz. Képviselő – testületi napirendi javaslat)

Előadó: gazdasági irodavezető

1. Előterjesztés a településrendezési eszközök M-2 jelű módosításának elfogadásáról. (5.sz. Képviselő – testületi napirendi javaslat)

Előadó: városi főépítész

1. Előterjesztés a településrendezési eszközök M-3 jelű módosításának elfogadásáról. (6.sz. Képviselő – testületi napirendi javaslat)

Előadó: városi főépítész

1. Előterjesztés a településrendezési eszközök M-4 jelű módosításának partnerségi lezárásáról, és környezeti vizsgálat szükségességéről. (7.sz. Képviselő – testületi napirendi javaslat)

Előadó: városi főépítész

1. Előterjesztés a HÉSZ 2020 évi felülvizsgálatához beérkezett javaslatokról, kérelmekről. (8.sz. Képviselő – testületi napirendi javaslat)

Előadó: városi főépítész

1. Előterjesztés vízmérce őrpont elhelyezésére. (19.sz. Képviselő – testületi napirendi javaslat)

Előadó: gazdasági irodavezető

1. Előterjesztés víziközmű vagyon 2021-2035 időszakra vonatkozó gördülő fejlesztési tervének meghatározására. (20.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés szociális pályázatok benyújtásáról. (21.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés támfal felújításával kapcsolatosan. (22.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés a Márton-zug szennyvízelvezető rendszer bővítése. (23.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés intézményfelújítási igényekkel kapcsolatosan. (24.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés az óvodák felújítási tervének elkészítésével kapcsolatosan. (25.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés a Reig Ingatlan Kft. kérelméről. (26.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés a Sarkcsillag Invest Kft. kérelmével kapcsolatban. (27.sz. Képviselő – testületi napirendi javaslat)

Előadó: városfejlesztési irodavezető-helyettes

Csak Bizottsági anyag:

1. Előterjesztés forgalomtechnikai javaslatokról

Előadó: városfejlesztési irodavezető-helyettes

Bejelentések, tájékoztatások.

1. **Előterjesztés a helyi menetrendszerinti autóbusz-közlekedés 2020.01.01-2020.06.30 közötti időszakban végzett működéséről.**

Harsányi István/VMB elnök: Előterjesztőnek nincs kiegészítése, kérdések, hozzászólások következnek. A Tesco járattal milyen tapasztalataik vannak, vannak e kimutatásaik a járattal kapcsolatban? A vasutállomáshoz igazodó menetrenden kívánnak e módosítani?

Nagy László/Volánbusz Zrt: Sajnos a kihasználás a Tesco járaton nem jelentős, nagyon kevés az utas, még úgy is, hogy kisbuszt használnak. Pontos adatokat fejből nem kíván mondani, helyette elektronikusan megküldi a hivatal részére a Tesco járat utasforgalmi listáját. December 14 -én van az országos menetrend kialakítása, a Volánbusz Zrt felett a tulajdon jogot a MÁV ZRT tulajdonosai gyakorolják, így az összefésülésre nagyobb az esély.

Harsányi István/VMB elnök: Amennyiben további hozzászólás, vélemény nincs a szavazás következik. Aki támogatja a határozati javaslatot, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztés határozati javaslatát, és a következő határozatot hozta:

**62/2020. (IX.22.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete a Volánbusz Zrt. Hajdúszoboszló város területén végzett menetrend szerinti helyi személyszállítás 2020.01.01-2020.06.30. időszak vonatkozásában elkészült tájékoztatójában foglaltakat elfogadja.**

Határidő : 2020.09.24.

Felelős : VMB elnök

A Volánbusz ZRT képviselője 14.30- kor elhagyja a helyiséget.

1. **Beszámoló Hajdúszoboszló város 2020. évi költségvetése első féléves végrehajtásáról.**

Lőrincz László/gazdasági irodavezető: A beszámoló, a város első féléves költségvetésének alakulását mutatja. A féléves beszámoló készítése már egyébként nem kötelező, de a szokásjog alapján évről évre elkészül. A Covid 19 miatt sok beruházás csúszik, ezért az első kilenc hónapról is készül majd egy beszámoló, amely hitelesebb képet ad az évközi teljesítésekről.

Harsányi István/VMB elnök: Kérdések, hozzászólások, vélemények nincsenek. Ezért a szavazás következik. Aki a beszámolót elfogadja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta a beszámolót, és a következő határozatot hozta:

**63/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága elfogadásra javasolja, hogy Hajdúszoboszló Város Önkormányzatának Képviselő – testülete a 2020. évi költségvetés első féléves végrehajtásáról szóló beszámolót elfogadja. Felkéri valamennyi költségvetési intézmény vezetőjét, hogy az év további részében is a takarékos gazdálkodás elveinek figyelembevételével járjanak el.**

Határidő : 2020.09.24.

Felelős : VMB elnök

1. **Előterjesztés a településrendezési eszközök M-2 jelű módosításának elfogadásáról.**

Tokai – Kiss Gábor/városi főépítész: A c., jelű beavatkozási ponthoz (Soproni temető) nincs meg az állami főépítész támogatása, mivel az ipari - gazdasági területek miatt, a határértékek betartása ellenére is, zavaróak lehetnek ezen terhek a lakókörnyezetre. Ezért a határozati javaslatot pontosítja, hogy a c., pont kivételével fogadják el a beavatkozási pontokat.

Majd röviden bemutatja, és taglalja a beavatkozási pontokat.

Harsányi István/VMB elnök: Aki a határozati javaslattal, és a rendelet módosítással egyetért, az kézfeltartással jelezze:

A VMB (döntéshozatalban 4 fő vesz részt)4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatokat hozta:

**64/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága elfogadásra javasolja, hogy Hajdúszoboszló Város Önkormányzatának Képviselő – testülete Hajdúszoboszló Város Településszerkezeti tervének 2018. évi 1/a-b., valamint 1/d-g. sz. módosítását, a határozat melléklete szerint fogadja el.**

Határidő : 2020.09.24.

Felelős : VMB elnök

**65/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Mezőgazdasági Bizottsága elfogadásra javasolja, hogy Hajdúszoboszló Város Önkormányzatának Képviselő – testülete az alábbi rendelet – tervezetet megalkossa:**

**Hajdúszoboszló Város Önkormányzati Képviselő-testületének**

**../2020.(…..) sz. rendelete a 9/2015.(IV.23.) sz. rendeletével jóváhagyott**

**Helyi Építési Szabályzat módosításáról**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Magyarország Alaptörvénye 32. cikk (2) bekezdésében foglalt felhatalmazás alapján, a Magyarország helyi önkormányzatokról szóló 2011. évi CLXXXIX. Törvény 13. §. (1) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdésében biztosított véleményezési jogkörében eljáró:

* Hajdú-Bihar Megyei Kormányhivatal Állami Főépítész
* Hajdú-Bihar Megyei Kormányhivatal Népegészségügyi Főosztály
* Hajdú-Bihar Megyei Kormányhivatal Környezetvédelmi és Természetvédelmi Főosztály
* Hajdú-Bihar Megyei Kormányhivatal Debrecen Járási Hivatala Építésügyi és Örökségvédelmi Osztály
* Hortobágyi Nemzeti Park Igazgatósága,
* Hajdú-Bihar Megyei Kormányhivatal Földhivatali Főosztály
* Hajdú-Bihar Megyei Kormányhivatal Földművelésügyi és Erdőgazdálkodási Főosztály
* Hajdú- Bihar Megyei Kormányhivatal Élelmiszerlánc-biztonsgi Növény és Talajvédelmi Főosztály
* Hajdú- Bihar Megyei Kormányhivatal Debrecen Járási Hivatal Közlekedési és Fogyasztóvédelmi Főosztály Útügyi Osztálya
* Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály
* Nemzeti Média- és Hírközlési Hatóság
* Hajdú-Bihar Megyei Katasztrófavédelmi Igazgatóság,
* Tiszántúli Vízügyi Igazgatóság
* Honvédelmi Minisztérium Hatósági Hivatal
* Külön önkormányzati rendelet szerinti partnerségi egyeztetésre megjelölt partnerek
* Hajdú-Bihar Megyei Önkormányzat – megyei főépítésze
* Hajdúszoboszló közigazgatási területével határos önkormányzatok polgármesterei
* a 314/2012. (XI.8.) Korm. rendelet 40. § szerinti véleményezési jogkörben eljáró Hajdú-Bihar Megyei Kormányhivatal Építésügyi, Hatósági, Oktatási és Törvényességi Felügyeleti Főosztály Állami Főépítész záró szakmai véleményének figyelembevételével,

a következőket rendeli el:

(Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.)

**1.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 1b. mellékletének (Külterület szabályozási tervének) a-jelű és g-jelű területegységre vonatkozó szabályozása e rendelet 1. és 6. melléklete szerint módosul.

**2.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 2. mellékletének (Belterület szabályozási tervének) c,d,f1,f2-jelű területegységekre vonatkozó szabályozása e rendelet 2-5. mellékletei szerint módosul.

**3.§.**

**Hész 2.§ (3)** A szabályozat mellékleteit képező tervlapok közül a 2018. évi módosítással érintett tervlapok „Sz-1” –jelű (Külterületi, „Sz-2” (Belterületi) szabályozási tervlapok jelölése változik. Sz-1/m3 és Sz-2/m3 jelölésre. A jóváhagyást követően a tervlapon átvezetésre (egybeszerkesztésre) kerülnek a jelen rendelet megalkotásával együtt elfogadott, SZ-1/a, SZ-2/c, SZ-2/d, SZ-2/f1, SZ-2/f2, SZ-1/g –jelű szabályozási tervlapok területegységekre vonatkozó módosításai. Ezt követően a módosítással érintett területegységek szabályozási tervlapjai önállóan már nem használhatóak.

Fentiek alapján a Hész. 2.§ (3) pontja helyére az alábbi lép.

*(3) A HÉSZ*

*1/a. melléklete: Sz-1/a/m3 Külterület szabályozási terv (M= 1:20 000);*

*1/b. melléklete: Sz-1/b Külterület (Angyalháza) szabályozási terv (M= 1:20 000);*

*2. melléklete: Sz-2/m3 Belterület szabályozási terv (M= 1: 5 500);*

*3. melléklete: Építési övezetek előírásai (1-5 táblázat)*

*4. melléklete: Országos- és térségi övezetek lehatárolása (A/3 méretű tervlap)*

*5. melléklete: Előkertek szabályozása (A/3 méretű tervlap)*

*6. melléklet: Állattartó épületek elhelyezésének szabályai lakóterületen*

*7. melléklet: Elővásárlási joggal érintett területek*

*8. melléklet: Egyes sajátos jogintézmények (Építési tilalmak, településrendezési kötelezések)*

*9. melléklet: Az elhelyezendő személygépkocsi parkolók számának meghatározása*

**4.§.**

**Hész 33.(1)** A Hész 33.§ (1) bekezdése helyére az alábbi rendelkezés lép.

1. A szabályozási terven **Lke** jellel jelölt területek sajátos használatuk szerint kertvárosias lakóterületek.
2. **Lke-1** (szabadon álló, legfeljebb 7,0 m homlokzatmagasság)
3. **Lke-2** (oldalhatáron álló, legfeljebb 6,0 m homlokzatmagasság)
4. **Lke-3** (oldalhatáron álló, legfeljebb 5,0 m homlokzatmagasság)
5. *Lke-3x (zártsorú- előkertes, legfeljebb 7,5 m homlokzatmagasság)*

**5.§.**

**Hész 33.(3)** A Hész 33.§ (3) bekezdése helyére az alábbi rendelkezés lép.

*(3) Az Lke-3x övezet kivételével,* egy telken legfeljebb 4 db lakás helyezhető el, de az egy lakásra jutó telekterület nem lehet kisebb, mint 250 m2.

**6.§.**

**Hész 3. melléklete 1. táblázat** (Lakó övezetek beépítésének előírásai) c. melléklet helyébe jelen rendelet 7. melléklete lép.

**7.§.**

**Hész 5. melléklete** (Előkertek szabályozása) c. melléklet helyébe jelen rendelet 8. melléklete lép.

**8.§.**

Ez a rendelet a jóváhagyását követő 30. napon lép hatályba.

Határidő : 2020.09.24.

Felelős : MKB elnök

1. **Előterjesztés a településrendezési eszközök M-3 jelű módosításának elfogadásáról.**

Tokai – Kiss Gábor/városi főépítész: Röviden ismerteti az M-3 jelű módosításhoz kapcsolódó beavatkozási pontokat. Ismét felhívja a figyelmet, hogy a mellékelt településszerkezeti terv módosítását és annak szöveges részét határozattal, míg a HÉSZ, és az annak mellékletét képező szabályozási tervlapokat rendelettel lehet elfogadni.

Harsányi István/VMB elnök: Aki, elfogadja a határozati javaslatot, és a rendelet tervezetet, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatokat hozta:

**66/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága elfogadásra javasolja, hogy Hajdúszoboszló Város Önkormányzatának Képviselő-testülete a 45/2015.(IV.23.) Önk. határozattal elfogadott településszerkezeti tervét módosítja az előterjesztés mellékletét képező településszerkezeti terv leírással, és az T-1/m3 jelű terclapját a T-1/m4 jelű tervlappal.**

Határidő : 2020.09.24.

Felelős : VMB elnök

**67/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Mezőgazdasági Bizottsága elfogadásra javasolja, hogy Hajdúszoboszló Város Önkormányzatának Képviselő-testülete az alábbi rendelet megalkossa:**

**II/B. HELYI ÉPÍTÉSI SZABÁLYZAT MÓDOSÍTÁSA**

**Hajdúszoboszló Város Önkormányzati Képviselő-testületének**

**../2019.(…..) sz. rendelete a 9/2015.(IV.23.) sz. rendeletével jóváhagyott**

**Helyi Építési Szabályzat módosításáról**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Magyarország Alaptörvénye 32. cikk (2) bekezdésében foglalt felhatalmazás alapján, a Magyarország helyi önkormányzatokról szóló 2011. évi CLXXXIX. Törvény 13. §. (1) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdésében biztosított véleményezési jogkörében eljáró:

* Hajdú-Bihar Megyei Kormányhivatal Állami Főépítészi Iroda
* Hajdú-Bihar Megyei Kormányhivatal Népegészségügyi Főosztály
* Hajdú-Bihar Megyei Kormányhivatal Környezetvédelmi és Természetvédelmi Főosztály
* Hajdú-Bihar Megyei Kormányhivatal Debrecen Járási Hivatala Építésügyi és Örökségvédelmi Osztály
* Hortobágyi Nemzeti Park Igazgatósága,
* Hajdú-Bihar Megyei Kormányhivatal Földhivatali Főosztály
* Hajdú-Bihar Megyei Kormányhivatal Földművelésügyi és Erdőgazdálkodási Főosztály
* Hajdú- Bihar Megyei Kormányhivatal Élelmiszerlánc-biztonsgi Növény és Talajvédelmi Főosztály
* Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály
* Nemzeti Média- és Hírközlési Hatóság
* Hajdú-Bihar Megyei Katasztrófavédelmi Igazgatóság,
* Tiszántúli Vízügyi Igazgatóság
* Honvédelmi Minisztérium Hatósági Hivatal
* a 314/2012. (XI.8.) Korm. rendelet 40. § szerinti véleményezési jogkörben eljáró Hajdú-Bihar Megyei Kormányhivatal Állami Főépítész záró szakmai véleményének figyelembevételével,

a következőket rendeli el:

(Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.)

**1.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 2. mellékletének (Belterület szabályozási tervének) (a), (c), (d), (e)- jelű területegységre vonatkozó szabályozása e rendelet 1.-4. mellékletei szerint módosul.

**2.§.**

**Hész 2.§ (3)** A szabályozat mellékleteit képező tervlapok közül a 2019. évi módosítással érintett „Sz-2” (Belterületi) szabályozási tervlap jelölése változik, Sz-2/m4 jelölésre. A jóváhagyást követően a tervlapon átvezetésre (egybeszerkesztésre) kerülnek a jelen rendelet megalkotásával együtt elfogadott szabályozási tervlapok területegységekre vonatkozó módosításai. Ezt követően a módosítással érintett területegységek szabályozási tervlapjai önállóan már nem használhatóak.

Fentiek alapján a Hész. 2.§ (3) pontja helyére az alábbi lép.

*(3) A HÉSZ*

*1/a. melléklete: Sz-1/a/m3 Külterület szabályozási terv (M= 1:20 000);*

*1/b. melléklete: Sz-1/b Külterület (Angyalháza) szabályozási terv (M= 1:20 000);*

*2. melléklete: Sz-2/m4 Belterület szabályozási terv (M= 1: 5 500);*

*3. melléklete: Építési övezetek előírásai (1-5 táblázat)*

*4. melléklete: Országos- és térségi övezetek lehatárolása (A/3 méretű tervlap)*

*5. melléklete: Előkertek szabályozása (A/3 méretű tervlap)*

*6. melléklet: Állattartó épületek elhelyezésének szabályai lakóterületen*

*7. melléklet: Elővásárlási joggal érintett területek*

*8. melléklet: Egyes sajátos jogintézmények (Építési tilalmak, településrendezési kötelezések)*

*9. melléklet: Az elhelyezendő személygépkocsi parkolók számának meghatározása*

**2.§.**

**Hész 5.§(2***)* A zártsorú beépítési mód helyi, kiegészítő szabályait tartalmazó előírás d) pontja helyére az alábbi, kiegészített rendelkezés lép:

(d) A zártsorúsítás érdekében, az építési vonaltól számított legalább 6 méter, de legfeljebb 12 méter mélységig épületet a zártsorú beépítési módra vonatkozó általános szabályok betartásával, kell helyezni. Az e mögött lévő építési helyen belül, a Vt-1 jelű övezet kivételével, a tömbben kialakult hagyományos építési oldallal szemközti telekhatár mentén azonban 7,5 m homlokzatmagasságig 4,0 méter e fölött 6,0 méter szélességű területsávban épületet nem lehet elhelyezni.

**3.§.**

**Hész 9.§(1***)* Az előkertekre vonatkozó helyi szabályokat tartalmazó bekezdés helyére, az alábbi módosított rendelkezés lép:

1. Előkertek
2. Az építési hely értelmezését és lehatárolását, továbbá az épületek utcavonalhoz viszonyított elhelyezkedését meghatározó kötelező építési vonal helyzetét a Hész. 5. melléklete határozza meg az utcában kialakult jellemző állapot, és a településképi elvárások figyelembevételével, az alábbi kategóriák szerint:

aa) előkert nélküli beépítés, utcavonalon meghatározott kötelező építési vonallal

ab) előkert nélküli beépítés, választható (utcavonalon vagy attól hátrébb, de legfeljebb 5 méterre meghatározott) elhelyezkedésű építési vonallal.

ac) előkertes beépítés, kicsi (1-3 méter közötti méretű előkerttel, mely egyben kötelező építési vonal is)

ad) előkertes beépítés, normálméretű (3-5 méteres előkerttel, , mely egyben kötelező építési vonal is)

ae) előkertes beépítés, nagyméretű (10 méter előkerttel, választható épület elhelyezéssel)

*ag) előkertes beépítés – egyedi/ kialakult*

1. Újosztású utcák esetében az előkert mérete 5 méter, ami egyben kötelező építési vonal is.

**4.§.**

**Hész 3. melléklete 2. és 5. táblázatai** (Vegyes övezetek és különleges övezetek) beépítésének előírásai) c. melléklet helyébe jelen rendelet 5. melléklete lép.

**6.§.**

**Hész 5. melléklete** (Előkertek szabályozása) c. melléklet helyébe jelen rendelet 6. melléklete lép.

**7.§.**

Ez a rendelet a jóváhagyását követő 30. napon lép hatályba. Előírásai a hatályban lévő eljárásokban is alkalmazható.

Határidő : 2020.09.24.

Felelős : MKB elnök

1. **Előterjesztés a településrendezési eszközök M-4 jelű módosításának partnerségi lezárásáról, és környezeti vizsgálat szükségességéről.**

Tokai – Kiss Gábor/városi főépítész: Röviden ismerteti az M-4 jelű módosításhoz kapcsolódó tartalmakat.

Harsányi István/VMB elnök: Kérdés, és hozzászólás hiányában a szavazás következik. Aki, elfogadja a határozati javaslatot, az kézfeltartással jelezze:

A VMB (döntéshozatalban 4 fő vesz részt) 4 igen szavazattal Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**68/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete elfogadja:**

1. **Hajdúszoboszló Város Önkormányzati Képviselő-testülete a településrendezési eszközök M-4/a és M-4/b jelű módosításának az előzetes tájékoztató alapján a partnerségi egyeztetését lezárja. Észrevétel hiányában további intézkedésre nincs szükség.**
2. **Hajdúszoboszló Város Önkormányzati Képviselő-testülete a településrendezési eszközök M-4/a és M-4/b jelű módosításának az egyes tervek illetve programok környezeti vizsgálatáról szóló 2/2005.(I.11.) Korm.rendelet 4.§.(2) alapján beérkezett állami szervek nyilatkozatainak figyelembe vételével nem tartja indokoltnak környezeti vizsgálat készítését egyik akcióterületre sem.**

Határidő : 2020.09.24.

Felelős : VMB elnök

1. **Előterjesztés a HÉSZ 2020 évi felülvizsgálatához beérkezett javaslatokról, kérelmekről.**

Tokai – Kiss Gábor/városi főépítész: A hétvégi házas övetzetben életvitelszerűen ott lakók keresték meg kérelmükkel. Ők azt szeretnék, ha lakóövezetté átminősítenék az általuk lakott városrészt. Az átminősítés hiányában ugyanis az ingatlan tulajdonosai elesnek bizonyos állami támogatásoktól, hitelektől. Főépítészként nem támogatja a kérelmet, mivel a 10x20 -as telkek beépítettsége, az utcák szélessége, de egyéb most fel nem sorolt feltételek sem felelnek meg, a lakóövezeti paramétereknek. Aztán a 9., pontra, az *American Legends Kft.* kérelmére hívja fel a figyelmet. Itt két határozati javaslatot is megfogalmazott, kéri, hogy szavazásnál erről a pontról a két határozati javaslat tudatában szavazzanak.

Mester József/VMB tag: Milyen engedélyeztetési eljárások vannak a virág utcákban érvényven?

Tokai – Kiss Gábor/városi főépítész: Építéshatósági hatáskör az új bővítmények építése, bővítése. A régi bővítményeknél, amennyiben jogszerű az építmény jó esetben fennmaradási engedélyt kapnak a tulajdonosok, ha nem felel meg az előírásoknak a bővítmény, ami 10 év után épült, akkor azok ott maradnak.

Harsányi István/VMB elnök: Amennyiben nincs további hozzászólás és kérdés, az előterjesztés határozati javaslatának 9-es (American Legends Kft kérelme) pontján kívüli tételekhez, a szavazás következik. Aki támogatja a kérelmeket, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**69/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete a településrendezési tervek felülvizsgálatához beérkezett kérelmekről és javaslatokról az alábbi döntéseket hozza:**

1. **A hétvégi házas üdülőterületek kertvárosi lakóterületté történő átsorolását nem támogatja a rendkívül kis telekméretek, a szűk keresztmetszetű utcák, az infrastrukturális hiányosságok, valamint a kérelmezők csekély tulajdonosi hányadot lefedő aránya miatt. Az építési szabályok az övezetben további pontosításokat igényelnek.**
2. **A Pávai Vajna utca és a fürdő közötti területen továbbra sem támogatja társasházak építését. Ezen a területen különböző jellegű kereskedelmi szálláshelyek és vendéglátó egységek, valamint egyéb turisztikai attrakciók, élményelemek létesülhessenek. A Damjanich és Gábor Áron u. közötti rendkívül apró telkes beépítés helyén közparkot, közparkolókat kell tervezni, hogy felszámolásukra kisajátítással legyen jogcím. Lehetőséget kell teremteni új, nagyobb szállodák létesítésére a homlokzatmagasság 20 m-re történő emelésével. A torzók és nagy kontrasztok elkerülésére részletesebb szabályozás dolgozandó ki.**
3. **A Mátyás Király sétány menti szállodák esetében meg kell vizsgálni, hogy kisebb zöldfelületi mutatók mellett hogyan biztosítható az életszerűbb területhasználat.**
4. **A HAGE Zrt. 0504 hrsz. alatti külterületi sertéstelepe esetén a zöldfelület csökkentésére az OTÉK előírásai alapján nem mutatkozik lehetőség, így azt nem támogatja.**
5. **A 0234/3 hrsz. alatti ingatlan (a régi 4. számú főút menti, szennyvíztelep előtti terület) Gip-2 jelű, Ipari-gazdasági övezetté való átsorolását nem támogatja. Konkrét beruházási szándék esetén nem zárkózik el az újbóli tárgyalástól.**
6. **A Nord-Point Építőanyag Kft. a Kossuth u. 71. alatti telephelyének övezeti átsorolását kertvárosi lakóterületből gazdasági, kereskedelmi szolgáltató övezetté nem támogatja a környező lakók védelme miatt. Üzleti tevékenység, bemutató terem működhet, azonban a nagytömegű és ömlesztett építőanyagok tárolását az építőanyag kereskedéseknek a város gazdasági övezetében kell megoldani.**
7. **A Vt-8 jelű Településközponti vegyes övezetben a homlokzatmagasság7,5 m-ről 9,5 m-re való megemelését nem támogatja, mert az konfliktushelyzetet teremthet a környező lakókkal.**
8. **A Kisfaludy u. 12. alatti ingatlan telek-kiegészítésre vonatkozó kérelmét nem támogatja, mert erdőterületet érint, illetve szabálytalan, erdőbe beékelődő telek alakulna ki.**
9. **A HÉSZ-ben fellelhető ellentmondásokat fel kell oldani, a vitatható megfogalmazásokat egyértelművé kell tenni.**
10. **A lakótelepi, egymással szerves egységet és településképi megjelenést mutató épületek esetében a ráépítések településképi szempontból nem támogatandók. A pontszerűen elhelyezkedő, más társasházakhoz szorosan nem kapcsolódó épületek esetében a ráépítés támogatható. A HÉSZ-ben ezekre külön szabályokat kell kidolgozni.**
11. **A kisvárosi és a kertvárosi lakóterületeken maximálni kell az önálló rendeltetési egységek, valamint a létesíthető kereskedelmi szálláshelyek vendégszoba számát.**
12. **Új építésű lakóépületek, üdülőépületek, kereskedelmi szállásépületek esetében a gépjármű elhelyezést részben épületen belül kelljen biztosítani, erre készüljön szabályozás.**
13. **Az új építésű lakóépületek esetében legyen meghatározva övezetenként az egy lakásra jutó legkisebb telekhányad.**
14. **A József Attila és az Ady Endre u. közötti nyílt árkos csapadékvíz-levezető csatorna mentén a tervezett tömbfeltárások, utak létesítése nem indokolt.**
15. **A Bajcsy-Zs. utca és Rákóczi utca közötti tömbbelső feltárására készüljön olyan javaslat, mely a csatorna lefedésével és lényegesen kisebb közterület igénybevételével számol.**
16. **Különleges adottságú telkek esetében (több utcával határos, sokszög alakú, zugban lévő) az építési hely meghatározására a városi főépítész legyen jogosult. Amennyiben szükségesnek tartja, a Helyi Építészeti - Műszaki Tervtanács álláspontját kikérheti. Tisztázandó, hogy ez melyen eljárás keretében történhet.**
17. **Az elfogadott javaslatokat magába foglaló TRT módosításokra készüljön árajánlat, hogy az a 2021 évi költségvetésben tervezhető legyen.**

Határidő : 2020.09.24.

Felelős : VMB elnök

Harsányi István/VMB elnök: Most térünk vissza a 9 -es ponthoz, az American Legends Kft kérelméhez. Itt döntési helyzetben van a bizottság, aki az a., verziót támogatja, azaz elutasítják a kérelmet, az kézfeltartással jelezze:

A VMB (döntéshozatalban 4 fő vesz részt) 0 igen szavazattal 0 ellenszavazattal és 4 tartózkodással (Harsányi István, Mester József, Veres József, Jászay Pál) elutasíttotta az előterjesztés 9/a., pontját, és a következő határozatot hozta:

**70/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága nem támogatja, hogy Hajdúszoboszló Város Önkormányzatának Képviselő-testülete az American Legends Kft. által kezdeményezett, a DK-i tehermentesítő útmegszüntetésére irányuló kérelmet elutasítsa, mivel indokolt az út nyomvonalának biztosítása a jövőre nézve. Az 6848/1 helyrajzi számon szereplő, jelenleg is útként nyilvántartott ingatlanról készüljön értékbecslés.**

Határidő : 2020.09.24.

Felelős : VMB elnök

Harsányi István/VMB elnök: Aki az előterjesztés 9/b., pontját támogatja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**71/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete az American Legends Kft. által kezdeményezett, a DK-i tehermentesítő útmegszüntetésére irányuló kérelmet elvben támogatja, ezért a rendezési tervkészítője és közlekedési szaktervezője készítsen alternatív javaslatokat a kiváltására.**

Határidő : 2020.09.24.

Felelős : VMB elnök

1. **Előterjesztés vízmérce őrpont elhelyezésére.**

Harsányi István/VMB elnök: Előterjesztőnek nincs kiegészítése. Kérdések, hozzászólások, vélemények nincsenek. Ezért a szavazás következik. Aki a határozati javaslatot elfogadja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**72/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete tulajdonosi hozzájárulását adja ahhoz, hogy az Önkormányzat tulajdonában álló 0433/12 hrsz alatti ingatlanon a KEHOP-1.1.0-15-2016-00002 azonosító számú „A víz Keretirányelv előírásai szerinti monitoring vizsgálatok és az ahhoz szükséges fejlesztések végrehajtása, továbbá a Víz Keretirányelv végrehajtásaihoz kapcsolódó monitoring állomások kiépítése, és fejlestzése” című projekt részeként, a „Monitoring állomások magassági helyzetének nagypontosságú bemutatása, geodéziai őrpontok építése” projektelem keretében, a 180394 Zsoldosdüllői szivattyútelep nyomó oldal vízmérce állomásához létesítendő, magassági ellenőrzést szolgáló, 2 db geodéziai őrpontnak az Országos Vízügyi Főigazgatóság (1012 Budapest, Márvány utca 1/D.) mint építtető általi létesítéséhez, valamint a területileg illetékes Tiszántúli Vízügyi Igazgatóság (4025 Debrecen, Hatvan u. 8-10.), általi használatához és élettartama alatti fenntartásához. A Képviselő – testület felhatalmazza a Polgármestet a szükséges nyilatkozatok aláírására.**

Határidő : 2020.09.24.

Felelős : VMB elnök

1. **Előterjesztés víziközmű vagyon 2021-2035 időszakra vonatkozó gördülő fejlesztési tervének meghatározására.**

Harsányi István/VMB elnök: Előterjesztőnek nincs kiegészítése, a bizottság tagjainak sincs kérdése, hozzászólása. A szavazás következik. Aki az előterjesztés határozati javaslatát támogatja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**73/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy :**

1. **Hajdúszoboszló Város Önkormányzatának Képviselő-testülete az előterjesztés mellékletét képező, 2021-2035. évekre szóló, az ivóvízellátás, szennyvízelvezetés és tisztítás (vízmű-rendszer kódjai: 11-05175-1-001-00-10, 21-05275-1-001-00-06) Gördülő Fejlesztési Tervét – beruházások - elfogadja.**

**A Képviselő-testület felhatalmazza a polgármestert a szükséges nyilatkozatok megtételére, egyben felhatalmazza a Hajdúkerületi és Bihari Víziközmű Szolgáltató Zrt-t a terv Magyar Energetikai és Közmű-szabályozási Hivatalnak történő benyújtására jóváhagyás végett.**

1. **Hajdúszoboszló Város Önkormányzatának Képviselő-testülete az előterjesztés mellékletét képező, 2021-2035. évekre szóló, az ivóvízellátás, szennyvízelvezetés és tisztítás (vízmű-rendszer kódjai: 11-05175-1-001-00-10, 21-05275-1-001-00-06) Gördülő Fejlesztési Tervét – felújítások, pótlások – elfogadja.**

**A Képviselő-testület felhatalmazza a Hajdúkerületi és Bihari Viziközmű Zrt-t –mint a terv benyújtásáért felelőst - a terv Magyar Energetikai és Közmű-szabályozási Hivatalnak történő benyújtására jóváhagyás végett.**

Határidő : 2020.09.24.

Felelős : VMB elnök

1. **Előterjesztés szociális pályázatok benyújtásáról.**

Harsányi István/VMB elnök: Előterjesztőnek nincs kiegészítése, a bizottság tagjainak sincs kérdése, hozzászólása. A szavazás következik. Aki az előterjesztés határozati javaslatát támogatja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**74/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete hozzájáruljon, a pályázatok beadásához a TOP-4.3.1-16 és a TOP-5.2.1-15 kódszámú pályázati felhívásokra és az előkészítéséhez szükséges 7,5 MFt pénzügyi forrást biztosítja 2020. évi költségvetés 1. sz. melléklet tartalék keret terhére.**

Határidő : 2020.09.24.

Felelős : VMB elnök

1. **Előterjesztés támfal felújításával kapcsolatosan.**

Szilágyiné Pál Gyöngyi/városfejlesztési irodavezető – helyettes: A hetekben lesz egyeztetés a művész úrral, akivel tárgyalnak az alkotások leszedéséről, amelyeket majd a múzeumban fognak tárolni. A támfalon lévő kő burkolatot próbálják sérülésmentesen leszedni, és a tisztítás után, ha lehetséges újra hasznosítani, akár értékesítés útján.

Mester József/VMB tag: Tervezési, vagy kivitelezési hiba, vagy mindkettő, a támfal jelenlegi hibája? Ki a felelős ezért a munkáért? Ha kivitelezői hiba, akkor nem terv szerint készült el a támfal, ha tervezői hibáról van szó, akkor is van felelős.

Lőrincz László/gazdasági irodavezető: Zsaluzásnál olyan olajat használtak a kivitelezők, amelyet nem távolítottak el a betonról, ez okozza a jelenlegi hibát, hogy a kő burkolat leesik.

Mester József/VMB tag: A terveken ez hogyan szerepelt? Több ilyen beruházása van a városnak, ahol visszatérő, és önkormányzati pénzből kell korrigálni a hibákat. Ráadásul még balesetveszélyes is lehet a támfal, mert bármikor ráeshetnek a kövek a gyalogosokra.

Harsányi István/VMB elnök: Ha további kérdés nincs, a szavazás következik. Aki támogatja a határozati javaslatot, azzal a kiegészítéssel, hogy a művészt felkérik a pannók szakszerű leszedésére, tisztítására, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**75/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete támogassa a Hősök tere 3. sz. alatti támfal teljes felületének műgyanta vakolattal történő felújítását. A bizottság felkéri az illetékes szakirodát, hogy vegye fel a kapcsolatot az alkotóval, a pannók szakszerű leszerelésvel, és tisztításával kapcsolatosan, mielőtt azok a Bocskai István Múzeumban kerülnének elhelyezésre.**

Határidő : 2020.09.24.

Felelős : VMB elnök

1. **Előterjesztés a Márton-zug szennyvízelvezető rendszer bővítése.**

Harsányi István/VMB elnök: Előterjesztőnek nincs kiegészítése, a bizottság tagjainak sincs kérdése, hozzászólása. A szavazás következik. Aki az előterjesztés határozati javaslatát támogatja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**76/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete Hajdúszoboszló Város költségvetéséről szóló 1/2020. (I. 23.) önkormányzati rendelet 13. sz. melléklet 2/ÖK Baross zug ivóvízvezeték építés költségvetési sorról 800.000,-Ft összeget átcsoportosítson a Márton zug szennyvízelveztő rendszer bővítésére vonatkozó tervdokumentáció és hatósági engedélyezési eljárási díj megfinanszírozására.**

Határidő : 2020.09.24.

Felelős : VMB elnök

1. **Előterjesztés intézményfelújítási igényekkel kapcsolatosan.**

Mester József/VMB tag: Megint egy olyan dologgal találkozunk itt, hogy az önkormányzati beruházás elkészült, de még mindig költünk rá, és nem biztos, hogy itt a vége!

Harsányi István/VMB elnök: Aki az előterjesztés határozati javaslatait támogatja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**77/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy**

**1./ Hajdúszoboszló Város Önkormányzatának Képviselő-testülete a Hajdúszoboszlói Egyesített Óvoda Mesevár Óvoda (4200 Hajdúszoboszló, Kovács Gyula u. 24.) tagintézményének új vízóraakna telepítési munkálatainak elvégzésére bruttó 323.850,-Ft-ot biztosítson a 2020. évi intézményfelújítási kerete terhére.**

**2./ Hajdúszoboszló Város Önkormányzatának Képviselő-testülete legfeljebb bruttó 1.500.000,-Ft keretösszeget biztosít a 2020. évi költségvetés intézményfelújítási kerete terhére a Kovács Máté Városi Művelődési Központ és Könyvtár részére a Bocskai Rendezvényközpont jégpálya felőli oldalának megnyitásához, tetősíkban beépített ablakok megszüntetésére.**

Határidő : 2020.09.24.

Felelős : VMB elnök

1. **Előterjesztés az óvodák felújítási tervének elkészítésével kapcsolatosan.**

Harsányi István/VMB elnök: Bejárták az óvodákat, az ott látottak, tapasztaltak alapján készült az előterjesztés. Mivel kérdés nincs, ezért a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**78/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete a 2020. évi költségvetési tartalék keret terhére legfeljebb 6 MFt keretösszeget biztosítson az alábbi óvodák teljeskörű felújításához szükséges kiviteli tervek elkészítésére:**

**- Lurkó Óvoda /Törökdomb utca 11./**

**- Manókert Óvoda /Ady Endre utca 54./**

**- Liget Óvoda /Hőforrás utca 145./**

**opcionálisan:**

* **Aranykapu Óvoda /Arany János utca 8./**
* **Szivárvány Óvoda /Attila utca 51/b./**

Határidő : 2020.09.24.

Felelős : VMB elnök

1. **Előterjesztés a Reig Ingatlan Kft. kérelméről.**

Harsányi István/VMB elnök: Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**79/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete támogassa a Reig Ingatlan Kft. (3385 Tiszanána, Kossuth u. 3.) kérelmét, mely szerint a Hajdúszoboszló, Gábor Ár. u. 4. szám alatt működő vendéglátó egység üzemeltetéséhez szükséges WC blokk a közterületen elhelyezett szaniter konténerrel kerüljön biztosításra.**

**Hajdúszoboszló Város Önkormányzata a WC blokk által elfoglalt területet 7.500,-Ft/m2 közterület használati díj megfizetése mellett biztosítja a Reig Ingatlan Kft. részére. A Kft. köteles az üzemeltetés során felmerülő valamennyi költséget viselni, az Önkormányzat számára a felmerülő közüzemi és használati díjakat megfizetni, a szolgáltatást az előterjesztésben foglaltak alapján elérhetővé tenni bárki számára. A vendéglátó egység üzemeltetésének megszűnésével a Kft. köteles saját költségén elszállíttatani a konténert a közterületről, és ezzel egyidejűleg elvégezni a közterület eredeti állapot szerinti helyreállítását.**

Határidő : 2020.09.24.

Felelős : VMB elnök

1. **Előterjesztés a Sarkcsillag Invest Kft. kérelmével kapcsolatban.**

Harsányi István/VMB elnök: Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**80/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy**

**1./ Hajdúszoboszló Város Önkormányzatának Képviselő-testülete a Hajdúszoboszló Szent Erzsébet utcán (2495 hrsz), önkormányzati tulajdonú közterületen a Sarkcsillag Invest Kft. által épített járda és 2 férőhelyes várakozóhely felülépítményt tulajdonba vegye és üzemeltetését a Hajdúszoboszlói Nonprofit Zrt. –vel kötött szerződések alapján lássa el.**

**2./ Hajdúszoboszló Város Önkormányzatának Képviselő-testülete határozatlan időre hozzájáruljon - az áthelyezés vagy megszüntetés feltételeinek rögzítése mellett - a Sarkcsillag Invest Kft. által a várakozóhelyek között kiépített elektromos autótöltő Kft. által történő üzemeltetéséhez, annak üzemeltetése során befolyt bevétel 10%-ának megfelelő összeg megfizetése mellett.**

Határidő : 2020.09.24.

Felelős : VMB elnök

1. **Előterjesztés forgalomtechnikai javaslatokról**

Harsányi István/VMB elnök: Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Veres József, Jászay Pál) ellenszavazat és tartózkodás nélkül elfogadta az előterjesztést, és a következő határozatot hozta:

**81/2020. (IX.22.) VMB határozat:**

**1., Hajdúszoboszló Város Önkormányzatának, Városfejlesztési és Műszaki Bizottsága támogatja, a Bányász utcán mindkét irányból 30 km/h sebességkorlátozás bevezetését, 6 db „30 km/h sebességkorlátozás” tábla kihelyezésével.**

**2.,** **Hajdúszoboszló Város Önkormányzatának, Városfejlesztési és Mezőgazdasági Bizottsága támogatja, a Vásártér sor Csontos utca – Hőforrás utca közötti szakaszon minkét irányból 30 km/h sebességkorlátozás bevezetését, 2 db „30 km/h sebességkorlátozás” tábla kihelyezésével.**

Határidő : 2020.10.30.

Felelős : Jegyző, VGNZRT vezérigazgató

Harsányi István/VMB elnök: A napirendi pontokat megtárgyalták, de mielőtt a közérdekű bejelentésekhez érnének, más bizottságokhoz hasonlóan, kezdeményezi az alelnöki pozíció bizottsági kijelölését. Javasolja, hogy a Bizottság tagjai közül Mester József képviselő urat válasszák alelnöknek, amennyiben ő ezt vállalja, és ha nincs más jelölt. Az alelnök, a feladatát akkor látja el, ha az elnök akadályoztatva van, és nem tudja levezetni az ülést. Kérdezi, hogy van e más jelölt? Nincs. Mester József képviselő úr vállalja e a jelölést?

Mester József/VMB tag: Igen. Vállalja.

Harsányi István/VMB elnök: Kéri a bizottság tagjait, hogy mindezek ismeretében, kézfeltartással szavazzanak arról, hogy megválasztják e Mester József képviselő urat alelnöknek?

A VMB (döntéshozatalban 3 fő vesz részt) 3 igen szavazattal (Harsányi István, Veres József, Jászay Pál) ellenszavazat és tartózkodás nélkül elfogadta a szóbeli alelnöki feladatokara szóló jelölést, és a következő határozatot hozta:

**82/2020. (IX.22.) VMB határozat:**

**Hajdúszoboszló Város Önkormányzatának, Városfejlesztési és Műszaki Bizottsága támogatja, hogy Mester József képviselő úr a bizottság alelnöki feladatait ellássa.**

Határidő : folyamatos

Felelős : VMB elnök, jegyző

Harsányi István/VMB elnök: Közérdekű hozzászólások, bejelentések következnek.

Mester József/VMB alelenök: A Hősök terén az un. olajos társasház homlokzati felújítása befejeződött. Ehhez képest nincsenek takarásban a klímák, a konvektor kivezetők cseréje nem történt meg, az elrozsdásodott parabola antennától kezdve, a kínai üzlet rozsdás párkányáig minden változatlanul maradt, az egyébként szép külső homlokzaton. Így rombolódik az összkép. Nem volt ígéret a ház részéről, hogy eltüntetik ezeket?

Tokai – Kiss Gábor/városi főépítész: Az első terveken nem szerepeltek a redőnyök, klímák. A közös képvislő révén megtudták, hogy a lakóközösség semmit sem akar tudomásul venni. Most a jelenlegi állapotra adtak be tervet, de kötelezni akarja a lakóközösséget a Hivatal arra, hogy az elvárásnak megfelelően alakítsák át a homlokzatot, különben nem lesz lehívható a megítélt támogatás.

Szilágyiné Pál Gyöngyi/városfejlesztési irodavezető – helyettes: Jelenleg nincs aláírt szerződése a lakóközösségnek. A támogatás egyébként utólagos folyósítású.

Tokai – Kiss Gábor/városi főépítész: Tájékoztatja a bizottság tagjait, hogy a multifunkciós rendezvénycsarnokhoz kapcsolódó tervpályázat beadási határideje 2020. október 19. Eddig már 57-en regisztráltak. Reméli, hogy ebből a jelentős regisztrált körből, legalább 20-25 pályázat fog beékezik.

Harsányi István/VMB elnök: Amennyiben további közérdekű bejelentés nincs, az ülést 15.15- kor bezárja. Köszöni mindenkinek az aktív közreműködést, további szép napot kíván mindenkinek.

***k.m.f.***

***Harsányi István Mester József***

VMB elnök VMB alelnök

***Molnár Edit***

jkv.vezető